**Jérôme d'Ambrosio** (født 27. desember 1985 i Etterbeek i Belgia) er en belgisk racerfører av italiensk herkomst. Han kjørte i 2011-sesongen for Formel 1-teamet Marussia Virgin Racing. I 2012 er han testfører for Lotus.

Karriere
--------

### Tidlig karriere

D'Ambrosio begynte sin karriere i gokart, hvor han kjørte fra 1995 til 2002. Han ble tre ganger belgisk mester, i Mini-klassen i 1996, Junior-klassen i 2000 og Formel A i 2002. Han vant Junior Monaco Kart Cup i 2000, og World Cup Formel A i 2002.

D'Ambrosio gikk til formelbil-racing i 2003, og vant det belgiske mesterskapet i Formel Renault (1,6 liter), hvor han kjørte for teamet til den tidligere Formel 1-føreren og landsmannen Thierry Boutsen. I 2003 kjørte d'Ambrosio også i det tyske Formel König-mesterskapet, hvor han kom på fjerdeplass i sammendraget. Han deltok også i en test for Renault F1s førerutviklingsprogram, som han vant, og dermed fikk en plass i programmet for 2004, men det ble bare med den ene sesongen. Han gikk videre til det franske mesterskapet i Formel Renault 2-liter for 2004, hvor han kom på fjerdeplass totalt som beste nykommer. Han deltok også i syv løp i Formel Renault 2,0 Eurocup. I 2005 byttet han over til det italienske Formel Renault-mesterskapet, kom på fjerdeplass, og deltok også i seks Eurocup-løp. I 2006 kjørte han på høyeste nivå i Formel Renault-hierarkiet, Formel Renault 3,5 liter, for Tech 1 Racing, men forlot serien etter fire runder uten å ha tatt noen poeng.

D'Ambrosio gikk over til Euroseries 3000, hvor han kjørte for Euronova Racing og tok tre pallplasseringer og endte på femteplass i sammendraget, til tross for at han ikke deltok i første halvdel av sesongen. Han deltok også i et enkelt løp i FIA GT Championship, hvor han kjørte en Gillet Vertigo i GT2-klassen.

I 2007 deltok d'Ambrosio i den første sesongen av International Formula Master-serien med teamet Cram Competition. Han vant fem løp, tok 100 poeng og vant det første mesterskapet i serien.

### GP2

D'Ambrosio kjører for DAMS i den tyrkiske runden av GP"-sesongen 2009
D'Ambrosio kjører for Virgin Racing som fredagsfører for laget under Japans Grand Prix 2010
I 2008 konkurrerte D'Ambrosio både i GP2-mesterskapet og det nye GP2 Asia-mesterskapet for DAMS-teamet, med Kamui Kobayashi som lagkamerat. Han kom på ellevteplass i førermesterskapet, med to andreplasser som beste plassering. Han fortsatte for samme team i GP2 Asia 2008–09, og selv om han ikke vant et eneste løp kom D'Ambrosio på andreplass sammenlagt bak teamkompisen Kobayashi. Han fortsatte hos DAMS også i GP2-sesongen 2009, og kom nå på niendeplass sammenlagt. Han ble værende i samme team også i GP2-sesongen 2010, som en del av DAMSs samarbeid med Renaults Formel 1-team. Han tok sin første seier i GP2-mesterskapet i Monaco, men i de neste to ble han satt ut til fordel for Romain Grosjean. Han tok sin første pole position i GP2 på hjemmebane på Spa, men måtte bryte hovedløpet mens han lå i ledelsen. Etter en pallplassering på Monza avsluttet han sesongen på tolvteplass i sammendraget.

### Formel 1

I januar 2010 ble d'Ambrosio reservefører for Renault F1, etter at han igjen kom inn i teamets førerutviklingsprogram takket være dets nylig opprettede tilknytning til selskapet Gravity Sport Management, som ivaretok d'Ambrosios interesser.

16. september ble det bekjentgjort at d'Ambrosio skulle erstatte Lucas di Grassi i Virgin på fire fredagstreninger: i Singapore, Japan, Korea og Brasil. Han kom selv med nyheten i et intervju med den belgiske TV-kanalen RTBF. På hans første fredagstrening i Singapore kom han på 21.-plass, to tiendeler bak teamkompisen Timo Glock.

#### Virgin (2011)

D'Ambrosio ved Spanias Grand Prix 2011.
Den 21. desember 2010 bekjentgjorde Virgin Racing at d'Ambrosio skulle kjøre for teamet i 2011. På hans første 13 løp for teamet fullførte d'Ambrosio 11 av dem, og de eneste gangene han måtte bryte var i Malaysia på grunn av problemer med bilens elektronikk, og i Italy på grunn av girkasseproblemer. Hans beste resultater var to 14.-plasser, i Australia og Canada. På hjemmebane i Belgia kom han på 17.-plass, men slo teamkameraten Timo Glock.

D'Ambrosio avsluttet sesongen på 24.-plass i førermesterskapet. For 2012-sesongen ble han erstattet av franskmannen Charles Pic.

#### Lotus (2012)

I 2012 var han testfører for Lotus, og fikk også kjøre Italias Grand Prix etter at teamets faste fører Romain Grosjean var blitt ekskludert fra løpet.

Resultater
----------

### Karriereoversikt

| Sesong | Mesterskap | Team | Løp | Poles | Seire | Poeng | Plass |
| --- | --- | --- | --- | --- | --- | --- | --- |
| 2003 | Formel Renault 1,6 Belgia | Thierry Boutsen Racing |  ? |  ? |  ? |  ? | **1.** |
| Formel König |  ? |  ? |  ? |  ? | 240 | 4. |
| 2004 | Formel Renault 2,0 Frankrike | Graff Racing | 14 | 0 | 0 | 156 | 4. |
| Formel Renault 2,0 Eurocup | 7 | 0 | 0 | 28 | 16. |
| 2005 | Formel Renault 2,0 Italia | Euronova Racing | 17 | 1 | 1 | 199 | 4. |
| Formel Renault 2,0 Italia vinterserie | 2 |  ? | 2 | 40 | **3.** |
| Formel Renault 2,0 Eurocup | 6 | 0 | 0 | 22 | 15. |
| Formel 3000 Light Italia | 1 | 0 | 0 | 9 | 6. |
| 2006 | Euroseries 3000 | Euronova Racing | 10 | 0 | 0 | 39 | 5. |
| Formel Renault 3,5 liter | Tech 1 Racing | 7 | 0 | 0 | 0 | NC |
| FIA GT Championship | Gillet Vertigo Streiff (GT2) | 1 | 0 | 0 | 0 | NC |
| 2007 | International Formula Master | Cram Competition | 16 | 1 | 5 | 100 | **1.** |
| 2008 | GP2 | DAMS | 20 | 0 | 0 | 21 | 11. |
| GP2 Asia | 10 | 0 | 0 | 12 | 11. |
| 2008–09 | GP2 Asia | DAMS | 11 | 1 | 0 | 36 | **2.** |
| 2009 | GP2 | DAMS | 20 | 0 | 0 | 29 | 9. |
| 2010 | GP2 | DAMS | 18 | 1 | 1 | 21 | 12. |
| Formel 1 | Renault F1 | Testfører |
| Formel 1 | Virgin Racing | Testfører |
| 2011 | Formel 1 | Marussia Virgin Racing | 19 | 0 | 0 | 0 | 24. |
| 2012 | Formel 1 | Lotus | 1 | 0 | 0 | 0 | 23. |

### Fullstendige GP2-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | ESP1. løpRet | ESP2. løp15 | TUR1. løpRet | TUR2. løpRet | MON1. løp9 | MON2. løp7 | FRA1. løp6 | FRA2. løpRet | GBR1. løp9 | GBR2. løp12 | GER1. løpRet | GER2. løp11 | HUN1. løp9 | HUN2. løpRet | EUR1. løp5 | EUR2. løp2 | BEL1. løp8 | BEL2. løp2 | ITA1. løp7 | ITA2. løp6 | **11.** | **21** |
| 2009 | DAMS | ESP1. løp3 | ESP2. løp3 | MON1. løp6 | MON2. løp2 | TUR1. løpRet | TUR2. løp15 | GBR1. løp19 | GBR2. løp12 | GER1. løp10 | GER2. løp7 | HUN1. løp16 | HUN2. løpRet | VAL1. løp9 | VAL2. løp4 | BEL1. løpRet | BEL2. løpRet | ITA1. løp4 | ITA2. løp4 | POR1. løpRet | POR2. løp10 | **9.** | **29** |
| 2010 | DAMS | ESP1. løpRet | ESP2. løp10 | MON1. løp8 | MON2. løp1 | TUR1. løp10 | TUR2. løp8 | VAL1. løpRet | VAL2. løp8 | GBR1. løp11 | GBR2. løp11 | GER1. løp  | GER2. løp  | HUN1. løp6 | HUN2. løpRet | **BEL1. løp**Ret | BEL2. løpRet | ITA1. løp5 | ITA2. løp2 | ABU1. løp14 | ABU2. løp8 | **12.** | **21** |

### Fullstendige GP2 Asia-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | DUB11. løp11 | DUB12. løp8 | IDN1. løpRet | IDN2. løpRet | MYS1. løp3 | MYS2. løpRet | BHR1. løp11 | BHR2. løp12 | DUB21. løp7 | DUB22. løp3 |  |  | **11.** | **12** |
| 2008-09 | DAMS | CHN1. løp9 | CHN2. løp5 | DUB1. løp7 | DUB2. løpCANC | BHR11. løp2 | *BHR12. løp*3 | QAT1. løp5 | QAT2. løp7 | **MYS1. løp**Ret | MYS1. løpDSQ | *BHR21. løp*3 | *BHR22. løp*2 | **2.** | **36** |

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Virgin Racing | VirginVR-01 | CosworthCA2010 2,4 V8 | BHR  | AUS  | MAL  | CHN  | ESP  | MON  | TUR  | CAN  | EUR  | GBR  | GER  | HUN  | BEL  | ITA  | SINTD | JPNTD | KORTD | BRATD | ABU  |  | **–** | **–** |
| 2011 | MarussiaVirgin Racing | VirginMVR-02 | CosworthCA2011 2,4 V8 | AUS14 | MALRet | CHN20 | TUR20 | ESP20 | MON15 | CAN14 | EUR22 | GBR17 | GER18 | HUN19 | BEL17 | ITARet | SIN18 | JPN21 | KOR20 | IND16 | ABURet | BRA19 |  | **24.** | **0** |
| 2012 | Lotus | LotusE20 | RenaultRS27 2,4 V8 | AUS  | MAL  | CHN  | BHR  | ESP  | MON  | CAN  | EUR  | GBR  | GER  | HUN  | BEL  | ITA13 | SIN  | JPN  | KOR  | IND  | ABU  | USA  | BRA  | **23.** | **0** |

Referanser
----------

1. ↑   Roglo, Roglo person ID p=jerome;n=d+ambrosio[Hentet fra Wikidata]
2. ↑  «Jerome D'Ambrosio joins Lotus as third driver for 2012 F1 season». *autosport.com*. Haymarket Publications. 24. januar 2012. Besøkt 24. januar 2012.
3. 1 2  «Renault's d'Ambrosio, Tung join DAMS». *autosport.com*. Haymarket Publications. 1. februar 2010. Besøkt 10. januar 2012.
4. ↑  «Grosjean returns to GP2 in Germany». *autosport.com*. Haymarket Publications. 20. juli 2010. Besøkt 10. januar 2012.
5. ↑  «D'Ambrosio to replace Di Grassi on Fridays». *thef1times.com*. The F1 Times. 19. september 2010. Arkivert fra originalen 23. september 2010. Besøkt 10. januar 2012.
6. ↑  «Virgin give Jerome D'Ambrosio a racing seat for 2011». *BBC News*. BBC. 21. desember 2010. Besøkt 10. januar 2012.
7. ↑  «Marussia Virgin Racing Completes 2012 Race Driver Line-up». Virgin Racing. 27. november 2011. Arkivert fra originalen 29. november 2011. Besøkt 10. januar 2012.
8. ↑  «Lotus confirms Jerome d'Ambrosio will replace Romain Grosjean at Monza». *autosport.com*. Haymarket Publications. 4. september 2012. Besøkt 25. november 2012.

Eksterne lenker
---------------

* (en) Jérôme d'Ambrosio – kategori av bilder, video eller lyd på Commons Rediger på Wikidata

* (en) Jérôme d'Ambrosio – galleri av bilder, video eller lyd på Commons Rediger på Wikidata
* (en) Jérôme d'Ambrosio – racing-reference.info Rediger på Wikidata

* (en) Jérôme d'Ambrosio – Driver Database Rediger på Wikidata

* (en) Jérôme d'Ambrosio – eWRC-results.com Rediger på Wikidata

  


|  |
| --- |
| **Konstruktører og førere i Formel 1-mesterskapet i 2012** |
| Red Bull | McLaren | Ferrari | Mercedes | Lotus | Force India | Sauber | Toro Rosso | Williams | Caterham | HRT | Marussia |
| Vettel Webber   | Button Hamilton   | Alonso Massa   | Schumacher Rosberg   | Räikkönen Grosjean d'Ambrosio | di Resta Hülkenberg   | Kobayashi Pérez   | Ricciardo Vergne   | Maldonado Senna   | Kovalainen Petrov   | de la Rosa Karthikeyan  | Glock Pic   |

Portal: Formel 1